作者：伍梅城
词牌/韵律：贺新郎

paragraphs: 梦到天宫里。
见长庚星颗，忽自月边飞至。
直奏玉皇金阙道，臣已五年于此。
今亦欲、过宫一次。
福禄寿星齐赞叹，过宫时、须过廉泉位。
帝首肯，从他意。
朝来鹊送帘前喜。
闻廉泉、似是紫岩，螟蛉兄子。
是子南轩人物祥，功业行看相似。
岂同祖、同闻而已。
细把所闻详所梦，想天文、实应人间事。
况真是，长庚李。